**Ўзбекистон Республикаси Вазирлар Маҳкамасининг 2021 йил 18 майдаги 306-сон қарори билан**

Вазирлар Маҳкамасининг «**Давлат кадастри соҳасида давлат хизматлари нархларини белгилашда табақалаштирилган ёндашув тартибини такомиллаштириш тўғрисида»ги** 2014 йил 10 июлдаги 186-сон қарорига ўзгартиришлар киритилди. Соддароқ қилиб айтадиган бўлсак, кадастр соҳасидаги давлат хизматлари нархлари арзонлаштирилди.

Агарда рақамларга мурожаат қиладиган бўлсак 5 та йўналишдаги 20 дан ортиқ хизматларнинг нархлари 8 фоиздан 50 фоизгача камайтирилди.

Мисол учун,

**Кўчмас мулк объектларининг нотурар бино ва иншоотларга оид қисмига кадастр паспортини тайёрлаш ва кадастр ҳужжатларини расмийлаштириш:**

Умумий майдони 100 квадрат метргача бўлган кўчмас мулк учун илгари **306 250 сўм** тўланган бўлса, ушбу қарор билан **245 000 сўмгача** нарх арзонлаштирилди.

Умумий майдони 100 квадрат метрдан 1000 квадрат метргача бўлган кўчмас мулк учун илгари 306 250 сўмдан 3 062 500 сўмгача тўловлар амалга оширилган бўлса, ушбу қарор билан 281 750 сўмдан 2 817 500 сўмгача нархлар арзонлаштирилди.

**Кўчмас мулк объектларининг тураржой фондига оид қисмига кадастр паспортини тайёрлаш ва кадастр ҳужжатларини расмийлаштириш:**

Кўп квартирали уйдаги квартираларга кадастр паспортини тайёрлаш ва кадастр ҳужжатларини расмийлаштириш учун  олдин **320 809 сўмдан 1 186 566 сўмгача** тўловлар амалга оширилган бўлса, эдиликда **295 144 сўмдан 1 091 640 сўмгача** нархлар арзонлаштирилди.

Якка тартибдаги тураржой кадастрини расмийдлаштириш учун олдин **410 375 сўмдан 1 071 875 сўмгача** тўловлар қилинган бўлса, эдиликда **377 545 сўмдан 986 125 сўмгача** нархлар арзонлаштирилди.

**Ер участкаларига кадастр паспортини тайёрлаш ва кадастр ҳужжатларини расмийлаштириш нархлари 50 фоизга арзнлаштирилди:**

Яъни,

Деҳқон хўжалигини юритиш учун ажратилган ер участкаси учун олдин **735 000 сўм** тўланган бўлса, эдиликда **367 500 сўм** қилиб белгиланди.

Қишлоқ хўжалиги эҳтиёжлари учун ажратилган ер участкаси учун олдин **1 225 000 сўм** тўланган бўлса, эдиликда **612 500 сўм** қилиб белгиланди.

**Кўчмас мулк объектига бўлган ҳуқуқлар ва улар бўйича тузилган битимларни давлат рўйхатидан ўтказиш:**

Жисмоний шахсларнинг умумий майдони 100 квадрат метргача бўлган тураржой кўчмас мулк объектлари ва давлат реестридан кўчирмалар учун олдин **306 250 сўм** тўлов қилинган бўлса, эндиликда **281 750 сўм** қилиб белгиланди.

**Шунингдек қарор билан қуйидаги ҳолларда давлат хизматлари кўрсатилганлиги учун йиғимлар ундирилмаслиги белгиланди.**

**кадастр паспортини расмийлаштиришда:**

кўчмас мулк объекти бўйича бирламчи кадастр йиғмажилди (паспорти) мавжуд бўлиб, бегоналаштирилганда ёки объектда ўзгаришлар (реконструкция, қўшимча ва алоҳида қурилиш) мавжуд бўлмаганда;

кўчмас мулк объектининг бир қисми бегоналаштирилганда объектнинг қолган қисмига;

реконструкциясиз тоифаси ўзгарганда;

кадастр йиғмажилди (паспорти) йўқолганда (яроқсиз ҳолга келганда ва кўчмас мулк объекти кўрсаткичлари ўзгартирилмасдан);

**кўчмас мулк объектига бўлган ҳуқуқлар ва улар бўйича тузилган битимларни давлат рўйхатидан ўтказишда:**

фуқаронинг фамилияси, исми ва отасининг исми ўзгарганда;

тадбиркорлик субъекти — юридик шахснинг ташкилий-ҳуқуқий шакли ва (ёки) фирма номи ўзгарганда.

Шу билан бирга  I ва II гуруҳлар ногиронлари ва Иккинчи жаҳон уруши қатнашчилари учун юқорида айтиб ўтилган давлат хизматлари нархи хизматлар умумий қийматининг 50 фоизини ташкил қилиши белгиланган.

**Ҳурматли фуқаролар ҳамда тадбиркорлар.**

Кадастр соҳасидаги давлат хизматларидан фойдаланиш учун сиз ўз ҳудудингизда жойлашган давлат хизматлари марказларига ёки интернет орқали ягона интерактив давлат хизматлари портали орқали ариза беришингиз мумкин. Кадастр агентлигининг хизматлари 100% давлат хизматлари марказлари орқали амалга оиширилиши йўлга қўйилган.

Агарда бизнинг хизматларимиздан фойдаланиш давомида бирорта мауммога дуч келсангиз агентликнинг @ygkuzbot тезкор телеграм боти орқали агентлик раҳбариятига ариза, шикоят, таклиф ёки мурожаат йўллашингиз мумкин.

Сиз Кадастр соҳасида ўз лавозимини суиистеъмол қилаётган, тамагирлик ва коррупцияга қўл ураётган ходимлар тўғрисида маълумотга эга бўлсангиз, Кадастр агентлигининг Комплаенс назорат хизматига 71-202-84-01 телефон рақами орқали хабар беринг.

 Юборилган хабарлар белгиланган тартибда кўриб чиқилади ҳамда мурожаат қилувчининг шахси сир сақланиши кафолатланади.